**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SPECIALIOSIOS KLASĖS ĮVAIRIAPUSIŲ RAIDOS SUTRIKIMŲ TURINTIEMS MOKINIAMS STEIGIMO IR** **ŠILUTĖS ŽIBŲ PRADINĖS MOKYKLOS**

**NUOSTATŲ PAKEITIMO**

2020 m. gegužės d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 6 punktu, Biudžetinių įstaigų įstatymo 4 straipsnio 3 dalies 1 ir 4 punktais, Šilutės rajono savivaldybės taryba

n u s p r e n d ž i a:

1. Steigti nuo 2020 m. rugsėjo 1 d. specialiąją klasę įvairiapusių raidos sutrikimų turintiems mokiniams Šilutės Žibų pradinėje mokykloje.
2. Pakeisti Šilutės rajono savivaldybės tarybos 2020 m. balandžio 23 d. sprendimu Nr. T1-315 „Dėl Šilutės Žibų pradinės mokyklos vidaus struktūros pertvarkymo ir nuostatų patvirtinimo“ 2 punktu patvirtintų Šilutės Žibų pradinės mokyklos nuostatų 11 punktą ir jį išdėstyti taip:

„11. Mokyklos paskirtys:

11.1. pagrindinė paskirtis – pradinės mokyklos tipo pradinė mokykla;

11.2. kita paskirtis – pradinės mokyklos tipo specialioji mokykla įvairiapusių raidos sutrikimų turintiems vaikams.“

2. Įgalioti Šilutės Žibų pradinės mokyklos direktorę Eleną Šarkienę nuostatų pakeitimus įregistruoti Juridinių asmenų registre iki 2020 m. rugpjūčio 31 d.

Savivaldybės meras

Virgilijus Pozingis Arvydas Bielskis Vita Stulgienė

2020-05- 2020-05-11(G) 2020-05-12

Parengė

Dainora Butvydienė

2020-05-11

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO ir kultūros skyriuS**

**AIŠKINAMASIS RAŠTAS**

**DĖL SPECIALIOSIOS KLASĖS ĮVAIRIAPUSIŲ RAIDOS SUTRIKIMŲ TURINTIEMS MOKINIAMS STEIGIMO IR ŠILUTĖS ŽIBŲ PRADINĖS MOKYKLOS**

**NUOSTATŲ 11 PUNKTO PAKEITIMO PROJEKTO**

2020-05-11

Šilutė

|  |
| --- |
| **1. Parengto projekto tikslai ir uždaviniai.** |
| Nuo 2020 m. rugsėjo 1 d. Šilutės Žibų pradinėje mokykloje steigti specialiąją klasę įvairiapusių raidos sutrikimų turintiems vaikams ir pakeisti Šilutės Žibų pradinės mokyklos nuostatų 11 punktą.  |
| **2. Kaip šiuo metu yra sureguliuoti projekte aptarti klausimai.** |
| Įgyvendinant LR Seimo 2013 m. gruodžio 23 d. nutarimu Nr. XII-745 Valstybinėje švietimo 2013–2022 metų strategiją, patvirtintas švietimo, mokslo ir sporto ministro 2017 m. birželio 27 d. įsakymu Nr. V-527 „Vaikų įtraukties mokytis ir įvairiapusio ugdymo 2017–2022 metų veiksmų planas“, kuriame siekiama sustiprinti specialiųjų ugdymosi poreikių turinčių vaikų įtrauktį į švietimą, didinant specialiųjų poreikių asmenų švietimo paslaugų poreikio patenkinimą. Stiprėjantis ugdymo procesų humanizavimas bei demokratizavimas sąlygoja tai, kad svarbiausių klausimų sprendimas priartėja prie vaiko. Autizmo spektro sutrikimai – kompleksinė raidos negalia, kuriai iš esmės būdingi bendravimo ir socialinių santykių su kitais asmenimis sutrikimai. Stebima tendencija, kad vis daugiau vaikų diagnozuojami šie sutrikimai, todėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano parengimo ir Šilutės rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano projektui parengti darbo grupė siūlo steigti specialiąją įvairiapusių raidos sutrikimų turintiems vaikams klasę (2020-02-14 protokolas Nr. ŠV4-(21.1.34)-1). |
| **3. Kokių pozityvių rezultatų laukiama.** |
| Siekiant užkirsti kelią socialinės atskirties formavimuisi, mokykla įvairiapusių raidos sutrikimų turintiems vaikams sukurs socialinei adaptacijai patrauklią aplinką, tinkamai organizuos ugdymą ir užtikrins mokiniui pilnaverčio socialinio dalyvavimo prielaidas bei padės tapti savarankiškesniam, išugdyti pilnaverčiam gyvenimui būtinus įgūdžius, sumažinti jo nerimą, įtampą, elgesio sutrikimus.  |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nebus. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Pakeisti Šilutės Žibų pradinės mokyklos nuostatų, patvirtintų Savivaldybės tarybos 2020 m. balandžio 23 d. sprendimo Nr. T1-315 „Dėl Šilutės Žibų pradinės mokyklos vidaus struktūros pertvarkymo ir nuostatų patvirtinimo“ 2 punktu patvirtintų Šilutės Žibų pradinės mokyklos nuostatų 11 punktą – mokyklos paskirtis: pagrindinė – pradinės mokyklos tipo pradinė mokykla, kita paskirtis – pradinės mokyklos tipo specialioji mokykla įvairiapusių raidos sutrikimų turintiems vaikams ([pridedama failas SVI02p).](SVI02pR.docx) |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, reikia atlikti antikorupcinį vertinimą. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Planuojama, kad specialiojoje klasėje, kurioje mokysis 5 mokiniai, reikės 2 pareigybių – pradinio ugdymo mokytojo ir mokytojo padėjėjo. Finansavimas bus skiriamas nuo 2020-09-01. Švietimo, mokslo ir sporto ministerija metams skirtų apie 25600 Eurų, Savivaldybė turėtų papildomai skirti apie 5 tūkstančius Eurų. |
| **8. Projekto autorius ar autorių grupė.** |
| Švietimo ir kultūros skyriaus vedėja Dainora Butvydienė, vyriausioji specialistė Nijolė Petkevičienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**Specialiosios klasės. |
| **10. Kiti, autorių nuomone, reikalingi pagrindimai ir paaiškinimai.** |
| Nereikia. |

Skyriaus vedėja Dainora Butvydienė